KKR দলে নিতেই ছেলে সার্থক রঞ্জনকে কী বললেন পাপ্পু যাদব?

ওয়েব ডেস্ক: ভাঁড়ারে সর্বোচ্চ ৬৪.৩০ কোটি টাকা নিয়ে আইপিএল নিলামের (IPL 2026 Auction) আসরে নেমেছিল কলকাতা নাইট রাইডার্স (Kolkata Knight Riders)। বুধবার মোট ১৩ ক্রিকেটারকে দলে নিয়েছে কিং খানের ফ্র্যাঞ্চাইজি। এই তালিকার চমক হিসেবে যেমন রয়েছে ক্যামেরন গ্রিন, মাথিসা পাথিরানাদের নাম, তেমনই রয়েছে কার্তিক ত্যাগী, দক্ষ কামরা, সার্থক রঞ্জন, প্রশান্ত সোলাঙ্কিদের নাম। আর এখানেই নজর কেড়েছেন সার্থক (Sarthak Ranjan)। কারণ, তাঁর বাবা পাপ্পু যাদব (Pappu Yadav), যিনি দেশের রাজনীতির ময়দানে এক পরিচিত মুখ।

যদিও বাবার নামের জন্য নয়, সার্থক রঞ্জনকে দিল্লি প্রিমিয়ার লিগে দুর্দান্ত পারফরম্যান্সের সুবাদেই দলে নিয়েছে কেকেআর (KKR)। বলা বাহুল্য এবার দিল্লির এই ক্রিকেটার নাইট শিবিরের হয়েই আইপিএল-এর অভিষেক করতে চলেছেন। আর এই বিশেষ দিনে ছেলেকে শুভেচ্ছা জানিয়েছেন পাপ্পু যাদব। সোশ্যাল মিডিয়ায় একটি পোস্ট করে তিনি লিখেছেন, ‘শুভেচ্ছা বেটু, জমিয়ে খেলো। প্রতিভার জোরে নিজের পরিচয় তৈরি করো, ইচ্ছেপূরণ করো। এবার সার্থকের নামে মানুষ আমাকে চিনবে।’

बधाई बेटू
जमकर खेलो

अपने प्रतिभा के दम पर
अपनी पहचान बनाओ
अपनी चाहत पूरी करो!

अब सार्थक के नाम से
बनेगी हमारी पहचान! pic.twitter.com/s3gOGe72c2

— Pappu Yadav (@pappuyadavjapl) December 16, 2025

আরও পড়ুন: মিনি নিলামে কাকে কত টাকায় কিনল KKR? দেখুন পূর্ণাঙ্গ তালিকা

যদিও বাবার রাজনৈতিক পরিচয় নয়, প্রতিভার জেরে খেলার মাঠে নিজেই নিজের পরিচিতি গড়ে তুলেছেন সার্থক রঞ্জন। ভারতীয় দলে সুযোগ না পেলেও কিছুদিন আগেই দিল্লি প্রিমিয়ার লিগে নর্থ দিল্লি স্ট্রাইকার্সের হয়ে ১১টি ম্যাচে তিনি চারটি হাফ-সেঞ্চুরি সহ করেন ৪৯৫ রান। এই পারফরম্যান্সের পরেই নাইট শিবিরের নজরে আসেন সার্থক এবং নিলামের টেবিল থেকে তাঁকে দলে নেয় কিং খানের ফ্র্যাঞ্চাইজি।